
12                                                  DR 31.7.2018                                                                         

 

 

Jadi memang benar bahawa ini adalah satu angka yang saya rasa agak rendah.  
Kerajaan Pakatan Harapan, kita hendak menggalakkan supaya ada lebih banyak 
perkhidmatan bas diperkenalkan di seluruh negara, di bandar-bandar besar di seluruh negara 
dan sudah tentu ini memakan satu perbelanjaan yang besar, subsidi daripada kerajaan.  
Sudah tentu sekarang ini kita juga ada juga skim seperti ISBF seperti Yang Berhormat pun 
tahu bahawa kita ada subsidi untuk stage bus yang diberikan kepada syarikat-syarikat bas 
untuk mengoperasikan laluan-laluan yang telah pun ditentukan. 

Akan tetapi berkenaan dengan model perniagaan baru sudah tentu kita mengalu-
alukan.  Kita hendak melihat penglibatan swasta yang lebih dalam pengangkutan awam ini.  
Cuma dalam sistem pengangkutan awam negara kita terutamanya bas tidak banyak pihak 
swasta yang ingin menceburi bidang ini tanpa subsidi daripada kerajaan kerana ini memakan 
kos yang sangat tinggi, pelaburan yang tinggi tetapi kita juga mengawal dari segi kadar 
tambang. 

Setakat ini pihak swasta kalau tanpa subsidi saya rasa tidak banyak pihak swasta 
yang ingin menceburi bidang ini. Apa pun kita akan melihat dan kita menerima apa-apa 
cadangan untuk kita memastikan satu model pengangkutan awam yang lebih lestari, yang 
lebih cost-effective dapat diperkenalkan dalam negara kita dan kita mengalu-alukan apa-apa 
cadangan dan pandangan daripada pihak swasta dan pihak-pihak yang lain. Terima kasih. 

 

3. Tuan Wong Hon Wai [Bukit Bendera] minta Menteri Perumahan dan Kerajaan 
Tempatan menyatakan, sama ada Kerajaan Pakatan Harapan yang baru berhasrat 
melaksanakan pilihan raya kerajaan tempatan dan huraikan roadmap. 

 Menteri Perumahan dan Kerajaan Tempatan [Puan Zuraida binti Kamaruddin]:  
Terima kasih, Tuan Yang di-Pertua.  Terima kasih, Yang Berhormat Bukit Bendera yang telah 
mengajukan soalan mengenai hasrat Kerajaan Pakatan Harapan untuk melaksanakan pilihan 
raya kerajaan tempatan. Saya ingat ini adalah perkara yang amat dekat dengan hati wakil-
wakil rakyat Ahli Parlimen daripada Pulau Pinang kerana Kerajaan Negeri Pulau Pinang 
ketika itu cuba untuk melaksanakan pilihan raya kerajaan tempatan di Pulau Pinang tetapi 
ketika itu di peringkat federal tidak diluluskan. 

 Jadi insya-Allah bertepatan dengan janji kita dalam Buku Harapan yang ingin 
memenuhi harapan iaitu memperkukuhkan peranan dan kuasa pihak berkuasa tempatan.  Di 
antaranya ialah memperkukuhkan demokrasi setempat.  Jadi KPKT telah mengambil langkah 
awal dengan menubuhkan satu jawatankuasa di peringkat KPKT yang membuat kajian awal 
dan telah melaksanakan satu bengkel yang bertarikh 12 Julai yang melibatkan beberapa 
agensi suruhanjaya, SPR, Kementerian Wilayah Persekutuan, penasihat undang-undang, 
Setiausaha Negeri Pulau Pinang, Setiausaha Negeri Selangor, Dewan Bandaraya Kuala 
Lumpur dan beberapa lagi majlis bandar raya dan juga yang terlibat adalah daripada wakil-
wakil NGO daripada Penang Institute, daripada BERSIH dan juga daripada Petaling Jaya 
Coalition. 

 So, hasil daripada bengkel ini mereka telah membuat satu roadmap ya Yang 
Berhormat Bukit Bendera yang mana pada tahun ini kita akan mengkaji semua perundangan 
dan juga langkah-langkah, menyediakan satu kertas untuk dibentangkan di Kabinet untuk 
diluluskan. Selain daripada itu juga, untuk memastikan kenapa dan saya rasa Yang 
Berhormat Bukit Bendera juga maklum bahawa saya juga ada membuat statement bahawa 
kita memerlukan dalam jangka masa tiga tahun.  

Ini kerana kita memandangkan keadaan kewangan negara yang belum lagi dapat 
distabilkan dan juga keadaan ekonomi negara yang belum dapat distabilkan, maka untuk 
mengendalikan pilihan raya kerajaan tempatan ini memerlukan kewangan yang banyak.  Jadi 
kita akan mengambil kira tentang jangka masa kita tiga tahun. Mudah-mudahan kita dapat 
memulihkan keadaan ekonomi dan kewangan negara. 

  

 



Jadi memang benar bahawa ini adalah satu angka yang saya rasa agak rendah. Kerajaan Pakatan Harapan, kita hendak menggalakkan supaya ada lebih banyak perkhidmatan bas diperkenalkan di seluruh negara, di bandar-bandar besar di seluruh negara dan sudah tentu ini memakan satu perbelanjaan yang besar, subsidi daripada kerajaan. Sudah tentu sekarang ini kita juga ada juga skim seperti ISBF seperti Yang Berhormat pun tahu bahawa kita ada subsidi untuk stage bus yang diberikan kepada syarikat-syarikat bas untuk mengoperasikan laluan-laluan yang telah pun ditentukan. Akan tetapi berkenaan dengan model perniagaan baru sudah tentu kita mengalu- alukan. Kita hendak melihat penglibatan swasta yang lebih dalam pengangkutan awam ini. Cuma dalam sistem pengangkutan awam negara kita terutamanya bas tidak banyak pihak swasta yang ingin menceburi bidang ini tanpa subsidi daripada kerajaan kerana ini memakan kos yang sangat tinggi, pelaburan yang tinggi tetapi kita juga mengawal dari segi kadar tambang. Setakat ini pihak swasta kalau tanpa subsidi saya rasa tidak banyak pihak swasta yang ingin menceburi bidang ini. Apa pun kita akan melihat dan kita menerima apa-apa cadangan untuk kita memastikan satu model pengangkutan awam yang lebih lestari, yang lebih cost-effective dapat diperkenalkan dalam negara kita dan kita mengalu-alukan apa-apa cadangan dan pandangan daripada pihak swasta dan pihak-pihak yang lain. Terima kasih. 3. Tuan Wong Hon Wai [Bukit Bendera] minta Menteri Perumahan dan Kerajaan Tempatan menyatakan, sama ada Kerajaan Pakatan Harapan yang baru berhasrat melaksanakan pilihan raya kerajaan tempatan dan huraikan roadmap. Menteri Perumahan dan Kerajaan Tempatan [Puan Zuraida binti Kamaruddin]: Terima kasih, Tuan Yang di-Pertua. Terima kasih, Yang Berhormat Bukit Bendera yang telah mengajukan soalan mengenai hasrat Kerajaan Pakatan Harapan untuk melaksanakan pilihan raya kerajaan tempatan. Saya ingat ini adalah perkara yang amat dekat dengan hati wakil- wakil rakyat Ahli Parlimen daripada Pulau Pinang kerana Kerajaan Negeri Pulau Pinang ketika itu cuba untuk melaksanakan pilihan raya kerajaan tempatan di Pulau Pinang tetapi ketika itu di peringkat federal tidak diluluskan. Jadi insya-Allah bertepatan dengan janji kita dalam Buku Harapan yang ingin memenuhi harapan iaitu memperkukuhkan peranan dan kuasa pihak berkuasa tempatan. Di antaranya ialah memperkukuhkan demokrasi setempat. Jadi KPKT telah mengambil langkah awal dengan menubuhkan satu jawatankuasa di peringkat KPKT yang membuat kajian awal dan telah melaksanakan satu bengkel yang bertarikh 12 Julai yang melibatkan beberapa agensi suruhanjaya, SPR, Kementerian Wilayah Persekutuan, penasihat undang-undang, Setiausaha Negeri Pulau Pinang, Setiausaha Negeri Selangor, Dewan Bandaraya Kuala Lumpur dan beberapa lagi majlis bandar raya dan juga yang terlibat adalah daripada wakil- wakil NGO daripada Penang Institute, daripada BERSIH dan juga daripada Petaling Jaya Coalition. So, hasil daripada bengkel ini mereka telah membuat satu roadmap ya Yang Berhormat Bukit Bendera yang mana pada tahun ini kita akan mengkaji semua perundangan dan juga langkah-langkah, menyediakan satu kertas untuk dibentangkan di Kabinet untuk diluluskan. Selain daripada itu juga, untuk memastikan kenapa dan saya rasa Yang Berhormat Bukit Bendera juga maklum bahawa saya juga ada membuat statement bahawa kita memerlukan dalam jangka masa tiga tahun. Ini kerana kita memandangkan keadaan kewangan negara yang belum lagi dapat distabilkan dan juga keadaan ekonomi negara yang belum dapat distabilkan, maka untuk mengendalikan pilihan raya kerajaan tempatan ini memerlukan kewangan yang banyak. Jadi kita akan mengambil kira tentang jangka masa kita tiga tahun. Mudah-mudahan kita dapat memulihkan keadaan ekonomi dan kewangan negara.